**Ա Մ Փ Ո Փ Ա Թ Ե Ր Թ**

**«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ և ԴԻՏՈՂՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **Հ/Հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| **1** | Ֆինանսների նախարարություն01/11-4/1488-1905.02.2019թ․ | ՀՀ ֆինանսների նախարարությունն ուսումնասիրել է ««Կառավարության կառուցվածքի և գործունեության մասին» Հայաստանի Հանրապետության օրենքում փոփոխություն և լրացում կատարելու մասին» օրենքի նախագիծը և հայտնում է, որ առաջարկություններ և դիտողություններ չունի: | Ընդունվել է ի գիտություն | - |
| **2** | Արտակարգ իրավիճակների նախարարություն1/06.1/820-201905.02.2019թ․ | «Կառավարության կառուցվածքի և գործունեության մասին» Հայաստանի Հանրապետության օրենքում փոփոխություն և լրացում կատարելու մասին» ՀՀ օրենքի նախագիծը քննարկվել է Արտակարգ իրավիճակների նախարարության կողմից, որի կապակցությամբ հայտնում եմ հետևյալը.2008 թվականից «Հայաստանի հիդրոօդերևութաբանության և մոնիթորինգի պետական ծառայություն» և «Մթնոլորտային երևույթների վրա ակտիվ ներգործության ծառայություն» պետական ոչ առևտրային կազմակերպությունների պետական քաղաքականության մշակումն իրականացվում է Արտակարգ իրավիճակների նախարարության կողմից: Հայաստանի Հանրապետության կառավարության 2015 թվականի նոյեմբերի 19-ի N 1329-Ն որոշմամբ «Մթնոլորտային երևույթների վրա ակտիվ ներգործության ծառայություն» պետական ոչ առևտրային կազմակերպությունը և «Հայաստանի հիդրոօդերևութաբանության և մոնիթորինգի պետական ծառայություն» պետական ոչ առևտրային կազմակերպությունը միացման ձևով վերակազմակերպվել են, որի կառավարման, ինչպես նաև Հայաստանի Հանրապետության օրենսդրությամբ նախատեսված լիազորությունները վերապահվել են Արտակարգ իրավիճակների նախարարությանը: Հարկ է նշել, որ Հայաստանի հիդրոօդերևութաբանության և մոնիթորինգի պետական ծառայության և մթնոլորտային երևույթների վրա ակտիվ ներգործության ծառայության գործառույթները սերտորեն առնչվում և նպաստում են արտակարգ իրավիճակների կանխմանը, դրանց հնարավոր հետևանքների նվազեցմանը և վերացմանը, ուստի այն անհրաժեշտ է դիտարկել մեկ միասնական համակարգի մեջ:Ներկայիս հիդրոմետ ծառայության օդերևութաբանության կենտրոնի եղանակակլիմայական պայմաններին վերաբերող փաստացի դիտարկումները և կանխատեսումները օպերատիվ կերպով տրամադրվում են Արտակարգ իրավիճակների նախարարության բոլոր ծառայություններին, այդ թվում՝ Ճգնաժամային կառավարման ազգային կենտրոնին: Պարբերաբար իրականացվում են տեղային կանխատեսումներ և հաճախականացված դիտարկումներ, արտակարգ իրավիճակներում արագ արձագանքման և բնակչության պաշտպանության համար: Հայաստանի Հանրապետության կառավարության 2018 թվականի հունիսի 1-ի N581-Ա որոշմամբ հավանության արժանացած կառավարության ծրագրով, որպես առաջնահերթություն և գերակա խնդիր, ներառված է նաև առավել արդյունավետ հակակարկտային համակարգի լայնամասշտաբ ներդրման անհրաժեշտությունը: Հիդրոմետ ծառայության հակակարկտային պաշտպանության ոլորտի զարգացումը հանրապետության տնտեսության համար ունի կարևոր ռազմավարական նշանակություն, որն իր հերթին առաջացնելու է նախատեսվող նորաստեղծ կառույցի կառուցվածքային փոփոխության և գործառույթների ավելացման: Հրթիռային համակարգի օգտագործումը նպատակահարմար է իրականացնել Արտակարգ իրավիճակների նախարարության կողմից, քանի որ վերջինս լուծում և ապահովում է դրանց անվտանգությանը վերաբերող բոլոր հարցերը: Բացի այդ, հակակարկտային հրթիռային արձակիչ կայանների, հրթիռների և այլ ռազմականացվածին հավասարեցված սարքեր-սարքավորումներ արտասահմանյան պետություններից ներմուծելու պարագայում նախարարության կողմից լուծվում են բազմաթիվ խոչընդոտներ: Վարչապետի 2018 թվականի օգոստոսի 21-ի N1112–Ա որոշմամբ ստեղծված Միջգերատեսչական հանձնաժողովի եզրակացությամբ հիմնավորվել է պիլոտային ծրագրով ներդրված հակակարկտային պաշտպանության հրթիռային համակարգի արդյունավետությունը և հակակարկտային պաշտպանության ոլորտի հետագա զարգացման անհրաժեշտությունը՝ հրթիռային եղանակի ներդրմամբ: Հակակարկտային հրթիռային պաշտպանության համակարգի ներդրման և օդային տարածքի օգտագործման անվտանգությունն ապահովելու նպատակով՝ Արտակարգ իրավիճակների նախարարության 21.03.2018թ. N271-Ա, Պաշտպանության նախարարության 28.03.2018թ. N 4-Ա և Կառավարությանն առընթեր քաղաքացիական ավիացիայի գլխավոր վարչության 20.04.2018թ. N123-Ա կողմից ստորագրվել է համատեղ հրաման՝ «Հայաստանի Հանրապետության տարածքում օդերևութաբանական գնդաձև զոնդերի արձակումների կազմակերպման և իրականացման նպատակով օդային տարածքի օգտագործման փոխգործակցության մասին» և «Հայաստանի Հանրապետության տարածքում հակակարկտային կրակոցների կազմակերպման ու իրականացման նպատակով օդային տարածքի օգտագործման փոխգործակցության մասին» հրահանգները հաստատելու մասին: Հրահանգի համաձայն, հակակարկտային կրակոցներն իրականացվում են քաղաքացիական ավիացիայի օդային երթևեկության սպասարկման մարմնի և Հայաստանի Հանրապետության զինված ուժերի օդային երթևեկության կառավարման կենտրոնի ռազմական մասի թույլտվության առկայության դեպքում: Հրթիռային ներգործման աշխատանքների ընդհանուր համակարգումն իրականացվում է ավիացիայի հետ համագործակցող Հիդրոմետ ծառայության օպերատիվ խմբի կողմից: Օպերատիվ խմբի աշխատանքները պատշաճ կազմակերպելու նպատակով Արտակարգ իրավիճակների նախարարությունը տրամադրել է հատուկ տարածք, որն ապահովված է անխափան էլեկտրասնուցմամբ, մարզային ստորաբաժանումների հետ հաղորդակցման հուսալի ռադիոկապի հաճախականություններով և տեխնիկական միջոցներով, անխափան գծային հեռախոսակապերով, ինտերնետային օպտիկական կապուղիներով և այլն:Արտակարգ իրավիճակների նախարարության կազմից դուրս գալու դեպքում 188 հաստիքային միավոր ունեցող Հիդրոմետ ծառայության կենտրոնական գրասենյակը, ներառյալ օպերատիվ խումբը, կունենան աշխատավայրի տարածքների խնդիր: Նշեմ, որ մինչև 2018 թվականը կենտրոնական գրասենյակը տեղակայված էր Լեոյի 54 հասցեում գտնվող 2503մ2 մակերեսով երկու մասնաշենքերում, որոնք կառուցվել են 1950 թվականին՝ Հիդրոմետ ծառայություններին հատուկ ընդունված նորմերին և ստանդարտներին համապատասխան: 2018 թվականին մասնաշենքերը հանձնվեցին Պետական գույքի կառավարման կոմիտեին, իսկ կենտրոնական գրասենյակը ներկայումս տեղակայված է Արտակարգ իրավիճակների նախարարության 3-րդ մասնաշենքում: Նույն խնդիրն առաջանալու է Արարատի և Շիրակի մարզերում գտնվող հակակարկտային կենտրոնների համար, քանի որ այդ կենտրոնները տեղակայված են Արտակարգ իրավիճակների նախարարության Ճգնաժամային կառավարման կենտրոնների տարածքներում: Արտակարգ իրավիճակների նախարարության հետ համատեղ օգտագործվում են մի շարք տարածքներ՝ Սևան թերակղզու հիդրոօդերևութաբանական դիտարանը, նախարարության Չարբախի նյութատեխնիկական ապահովման բազան և այլն: Համատեղ օգտագորվում են նաև հատուկ տեխնիկական միջոցներ, տրանսպորտային և ջրային հատուկ փոխադրամիջոցներ, ռադիոհաճախականություններ և այլն: Օդերևութաբանական տեղեկատվության օպերատիվ ստացման և տվյալների համաշխարհային փոխանակության համար անհրաժեշտ սարքավորումները, որոնք տեղադրված էին Լեո 54 հասցեում, տեղափոխվել են Դավթաշենի Աերոլոգիական կայան, անցկացվել են օպտիկամանրաթելային կապուղիներ Արտակարգ իրավիճակների նախարարության և կայանի միջև, որի համար պահանջվել է շուրջ երեք ամիս ժամանակ ու կատարվել են զգալի ֆինանսական ծախսեր: Արտակարգ իրավիճակների նախարարություն տեղափոխվելու ընթացքում Հիդրոմետ ծառայության գույքը կրել է զգալի վնասներ և տեղափոխությունը կհանգեցնի նրան, որ գույքի մի մասը կդառնա շահագործման համար անպիտան: Բացի այդ, գույքի տեղափոխման համար կպահանջվի ֆինանսական ծախսեր:Օդերևութաբանական համակարգի արդիականացման ու հակակարկտային համակարգերի տեխնիկական վերազինման նպատակով Արտակարգ իրավիճակների նախարարության և ՄԱԿ-ի զարգացման ծրագրի Հայաստանյան գրասենյակի կողմից մշակվել է համատեղ դրամաշնորհային ծրագիր, որը Ռուսաստանի Դաշնության Գլոբալ համագործակցային հիմնադրամի հանձնաժողովի կողմից ստացել է նախնական հաստատում՝ Արտակարգ իրավիճակների նախարարության և ՄԱԿ-ի զարգացման ծրագրի հետ համաֆինանսավորման սկզբունքով:Ինչ վերաբերում է հիդրոմետ ծառայության հիդրոլոգիայի կենտրոնին, ապա կենտրոնի գործառույթները ավելի համահունչ են Բնապահպանության նախարարության գործառույթներին: Հասկանալի չէ սույն նախագծի ռազմավարական և մարտավարական նպատակը: Բնապահպանության նախարարության հիմնավորմամբ ակնկալվող միակ արդյունքը շրջակա միջավայրի մոնիթորինգի միասնական ու ժամանակակից համակարգերի ներդումն է: Անտեսված է հակակարկտային պաշտպանության, օդերևութաբանության, հիդրոլոգիայի և կլիմայի փոփոխության ոլորտների որևէ ակնկալվող բարեփոխում ու արդյունք: Կարևորելով Բնապահպանության նախարարության «Շրջակա միջավայրի մոնիթորինգի և տեղեկատվության կենտրոն» պետական ոչ առևտրային կազմակերպության դերն ու նշանակությունը՝ այդուհանդերձ շրջակա միջավայրի մոնիթորինգի միասնական համակարգի ստեղծումը մեկ կառույցում կբերի դաշտի վերահսկողության մենաշնորհի:Միաժամանակ չեն պահպանվել Նորմատիվ իրավական ակտերի մասին Հայաստանի Հանրապետության օրենքի 3-րդ և 4-րդ հոդվածների պահանջները, այն է՝  oրենսդրական ակտերի նախագծերը ենթակա են հանրային քննարկման և հանրային քննարկումը կազմակերպում է ակտն ընդունելու իրավասություն ունեցող մարմինը, չեն կազմակերպվել մասնագիտական լայն քննարկումներ նշված հարցի վերաբերյալ, չի իրականացվել ռիսկերի գնահատում: Ելնելով վերոգրյալից՝Արտակարգ իրավիճակների նախարարությունը նպատակահարմար է համարում Կառավարության կառուցվածքի և գործունեության մասին Հայաստանի Հանրապետության օրենքում փոփոխություն և լրացում կատարելու մասին Հայաստանի Հանրապետության օրենքում կատարել հետևյալ փոփոխությունը և լրացումը.**Հոդված 1.** «Կառավարության կառուցվածքի և գործունեության մասին» 2018 թվականի մարտի 23-ի ՀՕ-253-Ն օրենքի (այսուհետ՝ օրենք) հավելվածի 4-րդ կետում «հիդրոօդերևութաբանական» բառը փոխարինել «օդերևութաբանական» բառով։**Հոդված 2.** Օրենքի հավելվածի 6-րդ կետը «և համաձայնեցումների տրամադրման,» բառերից հետո լրացնել «հիդրոլոգիական երևույթների ռեժիմային ու հատուկ դիտարկումների, ուսումնասիրությունների և կանխատեսումների իրականացման ապահովման,» բառերով։:  | ՊարզաբանումՊարզաբանումՊարզաբանումՊարզաբանումՉի ընդունվելՉի ընդունվել Չի ընդունվել | «Հիդրոօդերևութաբանության և մթնոլորտային երևույթների վրա ակտիվ ներգործության ծառայություն» ՊՈԱԿ-ի միացման ձևով վերակազմակերպումը խոչընդոտ չի հանդիսանա, որպեսզի տեղեկատվությունը պատշաճ կարգով տրամադրվի բոլոր կազմակերպություններին։Կառավարության կառուցվածքի և գործունեության մասին» Հայաստանի Հանրապետության օրենքում փոփոխություն և լրացում կատարելու մասին» ՀՀ օրենքի նախագծում, հակակարկտային հրթիռային պաշտպանության գործառույթների մասով, լիազոր մարմնի փոփոխություն չի նախատեսվում։«Հիդրոօդերևութաբանության և մթնոլորտային երևույթների վրա ակտիվ ներգործության ծառայություն» ՊՈԱԿ-ի վերակազմակերպումից հետո շահագրգիռ գերատեսչությունների հետ համատեղ կքննարկվի և կընտրվի տարածքների հետ կապված առավել օպտիմալ տարբերակը։Ժամանակակից միասնական ու արդյունավետ մոնիթորինգի համակարգը հիմք է հանդիսանալու ոչ միայն հակակարկտային պաշտպանության, օդերևութաբանության, հիդրոլոգիայի և կլիմայի փոփոխության ոլորտների արդյունավետ կառավարման, այլ ընդհանրապես, ամբողջ շրջակա միջավայրի, ինչպես նաև այլ մարմիններին վերապահված ոլորտների քաղաքականության մշակման և իրականացման համար։ Ուստի՝ այս առումով անհրաժեշտ ենք համարում նշել, որ նախագծի բուն նպատակը հենց հանդիսանում է շրջակա միջավայրի մոնիթորինգի միասնական ու ժամանակակից համակարգերի ներդրումը։Անհասկանալի է «շրջակա միջավայրի մոնիթորինգի միասնական համակարգի ստեղծումը մեկ կառույցում կբերի դաշտի վերահսկողության մենաշնորհի» ձևակերպումը, քանի որ չի նկարագրվում որևէ բացասական հետևանք, որին կարող է հանգեցնել ՊՈԱԿ-ի վերակազմակերպումը։ Նախագիծը շահագրգիռ մարմինների քննարկմանը ներկայացնելիս, այն Կառավարության 2018 թվականի հոկտեմբերի 10-ի N1146-Ն որոշմամբ սահմանված կարգով միաժամանակ հրապարակվել է արդարադատության նախարարության կողմից վարվող իրավական ակտերի նախագծերի հրապարակման միասնական կայքում։ Առաջարկները դուրս են նախագծի կարգավորումների շրջանակներից, քանի որ նախագծի մշակման հիմքում դրված է շրջակա միջավայրի մոնիթորինգի միասնական ու ժամանակակից համակարգերի ներդրման գաղափարը։ |